
N á v r h   u z n e s e n i a
UZNESENIE  č. ........ / 2024
Zastupiteľstvo Bratislavského samosprávneho po prerokovaní materiálu


A. s ch v a ľ u j e

Dodatok č. 1 k Poriadku odmeňovania zamestnancov Bratislavského samosprávneho kraja z 13.12.2019 


B. u k l a d á 

riaditeľke Úradu Bratislavského samosprávneho kraja zabezpečiť úpravu mzdových náležitostí zamestnancov Bratislavského samosprávneho kraja v súlade s časťou A tohto uznesenia.
Termín:   v zmysle časti A uznesenia


















D ô v o d o v á   s p r á v a

Podľa § 3 ods. 1 Zákonníka práce sa pracovnoprávne vzťahy zamestnancov pri výkone práce vo verejnom záujme spravujú týmto zákonom, ak osobitný predpis neustanovuje inak.
Osobitný zákon, v tomto prípade zákon č. 553/2003 z. z., podľa § 1 ods. 1  písm. d) upravuje odmeňovanie niektorých zamestnancov pri výkone práce vo verejnom záujme u zamestnávateľov, ktorými sú vyššie územné celky a obce, ak ďalej nie je ustanovené inak. 
Podľa § 1 ods. 3 písm. b) zákona č. 553/2003 Z. z.  sa tento zákon  nevzťahuje na zamestnancov VUC a obce, ak VUC alebo obec pri odmeňovaní zamestnancov okrem zamestnancov, ktorí sú zaradení v škole a v školskom zariadení bez právnej subjektivity, postupuje podľa poriadku odmeňovania upraveného podľa Zákonníka práce; mzdové podmienky zamestnancov obce a VUC podľa poriadku odmeňovania nesmú byť nižšie ako ich posledný priznaný funkčný plat podľa tohto zákona.
Uznesením č. 207/2019 zo dňa 13.12.2019 schválilo Zastupiteľstvo Bratislavského samosprávneho kraja Poriadok odmeňovania zamestnancov Bratislavského samosprávneho kraja. 
Mzda zamestnancov Bratislavského samosprávneho kraja zahŕňa základnú mzdu (podlieha valorizácii), osobný príplatok, prípadne iné príplatky.  Osobný príplatok tvorí cca 10% základnej mzdy. 
Mzda iných zamestnancov pri výkone práce vo verejnom záujme podľa zákona č. 553/2003 Z. z. zahŕňa tarifný alebo osobný plat (podlieha valorizácii), osobný príplatok, prípadne iné príplatky, pričom však osobný príplatok môže tvoriť až 100% tarifného  (osobného) platu.
Zamestnancom pri výkone práce vo verejnom záujme sa valorizuje podľa Kolektívnej zmluvy vyššieho stupňa základná stupnica platových taríf (osobitná stupnica platových taríf), čo predstavuje cca 50% zložku mzdy. Pri odmeňovaní zamestnancov BSK postupuje podľa platného Poriadku odmeňovania,  zamestnancom BSK sa  valorizuje základná mzda, čo predstavuje cca 90% zložku mzdy. 
Vzhľadom na enormný nárast mzdových nákladov spôsobených viacnásobnou valorizáciou v rámci kalendárneho roka, keďže valorizácia sa týka 90% mzdy, predkladá Úrad BSK Zastupiteľstvu na schválenie tento materiál. 
Príkladmo: 
Ak je základná mzda zamestnanca k 31.12.2023 1.000,- €, následne k 14.1. 2025 ŠU SR vyhlási infláciu vo výške 7%, tak sa mzda valorizuje nasledovne:
Základná mzda 			zostáva 1.000,- €
Osobný príplatok 		sa navýši o sumu zodpovedajúcu 7% z 1.000,- € , t. j. 	k 1.2. 2025 sa osobný príplatok navýši o sumu 70,- €
					
